হাইকোর্ট বিভাগ, বাংলাদেশ সুপ্রীম কোর্ট

হাইকোর্ট বিভাগ বা উচ্চ আদালত বিভাগ হলো বাংলাদেশের সর্বোচ্চ আদালত সুপ্রীম কোর্টের নিম্ন বিভাগ (উচ্চ বিভাগ হলো আপিল বিভাগ)। এ বিভাগ প্রধান বিচারপতি ও হাইকোর্ট বিভাগের অন্যান্য বিচারপতিদের নিয়ে গঠিত।

হাইকোর্ট বিভাগ মূল বিচারকার্য পর্যালোচনার ক্ষমতা রাখে এবং দেওয়ানি ও ফৌজদারি উভয় বিষয়ে আপিল শুনানী করতে পারে।

 ইতিহাস 
 ঢাকা হাইকোর্ট (১৯৪৭ - ১৯৫৫) 
থাম্ব|250x250পিক্সেল|পুরাতন হাইকোর্ট ভবন

১৯৪৭ সালে ভারত ও পাকিস্তান বিভক্ত হওয়ার পর পাকিস্তান (প্রাদেশিক সংবিধান) আদেশ ১৯৪৭ অনুযায়ী ঢাকায় আপীল, সিভিল ও মূল বিচার বিভাগ সহ আলাদা হাইকোর্ট গঠিত হয়, যা ঢাকা হাইকোর্ট নামে পরিচিত ছিল।

 সুপ্রিম কোর্টের বিভাগ (১৯৭১ - বর্তমান) 
১৯৭১ সালে পূর্ব পাকিস্তান থেকে গণপ্রজাতন্ত্রী বাংলাদেশ স্বাধীন হয়। ১৯৭২ সালের ৯ জানুয়ারি বাংলাদেশ সুপ্রিম কোর্ট আইন পাশ হয়েছিল। আইনে ঘোষিত আছে যে, বাংলাদেশের সুপ্রিম কোর্ট আপীল বিভাগ ও হাইকোর্ট বিভাগ নিয়ে গঠিত হবে। ঢাকা হাইকোর্ট ভেঙে হাইকোর্ট বিভাগ গঠিত হয়েছিল এবং পাকিস্তান সুপ্রিম কোর্ট নিয়ে আপীল বিভাগ গঠিত হয়েছিল। 

 এখতিয়ার 
বাংলাদেশের সংবিধানের ১০১ ধারায় হাইকোর্টের এখতিয়ার বর্ণিত আছে। হাইকোর্ট বিভাগ মূল মামলা, আপীল ও অন্যান্য বিচারকার্য সম্পাদন করবে। এছাড়াও, বাংলাদেশের সংবিধানের আর্টিকেল ১০২ এর অধীনে রিট আবেদন এবং কোম্পানী এবং সেনাবিভাগ বিষয় হিসেবে নির্দিষ্ট সীমিত ক্ষেত্রে মূল এখতিয়ার আছে।

 হাইকোর্ট বিভাগের বিচারপতিগণ 

 আরও দেখুন 

 আপিল বিভাগ, বাংলাদেশ সুপ্রীম কোর্ট
 বাংলাদেশের অ্যাটর্নি জেনারেল

 তথ্যসূত্র 

বিষয়শ্রেণী:বাংলাদেশের আইন
বিষয়শ্রেণী:বাংলাদেশের বিচার বিভাগ
বিষয়শ্রেণী:বাংলাদেশ সুপ্রীম কোর্ট